CELEX: 32012D0456
Language: lt
Date: 1341878400000
Title: 2012/456/BUSP: 2012 m. liepos 10 d. Politinio ir saugumo komiteto sprendimas EUPOL AFGHANISTAN/1/2012 dėl Europos Sąjungos policijos misijos Afganistane (EUPOL AFGHANISTAN) vadovo skyrimo

3.8.2012   
            
            
               LT
            
            
               Europos Sąjungos oficialusis leidinys
            
            
               L 208/17
            
         POLITINIO IR SAUGUMO KOMITETO SPRENDIMAS EUPOL AFGHANISTAN/1/2012
   2012 m. liepos 10 d.
   dėl Europos Sąjungos policijos misijos Afganistane (EUPOL AFGHANISTAN) vadovo skyrimo
   (2012/456/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. gegužės 18 d. Tarybos sprendimą 2010/279/BUSP dėl Europos Sąjungos policijos misijos Afganistane (EUPOL AFGHANISTAN) (1), ypač į jo 10 straipsnio 1 dalį,
   kadangi:
   
               (1)
            
            
               pagal Sprendimo 2010/279/BUSP 10 straipsnio 1 dalį Taryba įgaliojo Politinį ir saugumo komitetą pagal Sutarties 38 straipsnį priimti atitinkamus sprendimus EUPOL AFGHANISTAN misijos politinės kontrolės ir strateginio vadovavimo jai tikslais, įskaitant sprendimą dėl misijos vadovo skyrimo;
            
         
               (2)
            
            
               Sąjungos vyriausiasis įgaliotinis užsienio reikalams ir saugumo politikai pasiūlė misijos vadovu nuo 2012 m. rugpjūčio 1 d. skirti Karl Åke ROGHE,
            
         PRIĖMĖ ŠĮ SPRENDIMĄ:
   1 straipsnis
   Karl Åke ROGHE skiriamas Europos Sąjungos policijos misijos Afganistane misijos vadovu nuo 2012 m. rugpjūčio 1 d. iki 2013 m. gegužės 31 d.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2012 m. liepos 10 d.
      
         
            Politinio ir saugumo komiteto vardu
         
         
            Pirmininkas
         
         O. SKOOG
      
   
   
      (1)  OL L 123, 2010 5 19, p. 4.